erhwenkuo/poetry-chinese-zhtw huggingface dataset:
狄浦
作者：羅隱（唐）

晴川倚落暉，極目思依依。野色寒來淺，人家亂後稀。久貧身不達，多病意長違。還有漁舟在，時時夢裡歸。
南康道中
作者：羅隱（唐）

弱冠負文翰，此中聽鹿鳴。使君延上榻，時輩仰前程。丹桂竟多故，白雲空有情。唯餘路旁淚，沾灑向塵纓。
北固亭東望寄默師
作者：羅隱（唐）

高亭暮色中，往事更誰同。水謾矜天闊，山應到此窮。病憐京口酒，老怯海門風。唯有言堪解，何由見遠公。
華清宮
作者：羅隱（唐）

樓殿層層佳氣多，開元時節好笙歌。也知道德勝堯舜，爭奈楊妃解笑何。
韓信廟
作者：羅隱（唐）

剪項移秦勢自雄，布衣還是負深功。寡妻稚女俱堪恨，卻把餘杯奠蒯通。
韋公子
作者：羅隱（唐）

擊柱狂歌慘別顏，百年人事夢魂間。李將軍自嘉聲在，不得封侯亦自閑。
望思臺
作者：羅隱（唐）

芳草臺邊魂不歸，野煙喬木弄殘暉。可憐高祖清平業，留與閒人作是非。
帝幸蜀
作者：羅隱（唐）

馬嵬山色翠依依，又見鑾輿幸蜀歸。泉下阿蠻應有語，這回休更怨楊妃。
王夷甫
作者：羅隱（唐）

把得閒書坐水濱，讀來前事亦酸辛。莫言麈尾清譚柄，壞卻淳風是此人。
鷺鷥
作者：羅隱（唐）

斜陽澹澹柳陰陰，風嫋寒絲映水深。不要向人誇素白，也知常有羨魚心。
書淮陰侯傳
作者：羅隱（唐）

寒燈挑盡見遺塵，試瀝椒漿合有神。莫恨高皇不終始，滅秦謀項是何人。
青山廟
作者：羅隱（唐）

市簫聲咽跡崎嶇，雪恥酬恩此丈夫。霸主兩亡時亦異，不知魂魄更無歸。
小松
作者：羅隱（唐）

已有清陰逼座隅，愛聲仙客肯過無。陵遷谷變須高節，莫向人間作大夫。
竹
作者：羅隱（唐）

籬外清陰接藥闌，曉風交戛碧琅玕。子猷死後知音少，粉節霜筠謾歲寒。
謾天嶺
作者：羅隱（唐）

西去休言蜀道難，此中危峻已多端。到頭未會蒼蒼色，爭得禁他兩度謾。
小遊仙詩九十八首
作者：曹唐（唐）

玉簫金瑟發商聲，桑葉枯乾海水清。淨掃蓬萊山下路，略邀王母話長生。上元元日豁明堂，五帝望空拜玉皇。萬樹琪花千圃藥，心知不敢輒形相。騎龍重過玉溪頭，紅葉還春碧水流。省得壺中見天地，壺中天地不曾秋。真王未許久從容，立在花前別甯封。手把玉簫頭不舉，自愁如醉倚黃龍。金殿無人鎖絳煙，玉郎並不賞丹田。白龍蹀躞難回跋，爭下紅綃碧玉鞭。玄洲草木不知黃，甲子初開浩劫長。無限萬年年少女，手攀紅樹滿殘陽。宮闕重重閉玉林，昆侖高闢彩雲深。黃龍掉尾引郎去，使妾月明何處尋。風滿塗山玉蕊稀，赤龍閑臥鶴東飛。紫梨爛盡無人吃，何事韓君去不歸。武帝徒勞厭暮年，不曾清淨不精專。上元少女絕還往，滿灶丹成白玉煙。百辟朝回閉玉除，露風清宴桂花疏。西歸使者騎金虎，嚲鞚垂鞭唱步虛。南鬥闌珊北斗稀，茅君夜著紫霞衣。朝騎白鹿趁朝去，鳳押笙歌逐後飛。焚香獨自上天壇，桂樹風吹玉簡寒。長怕嵇康乏仙骨，與將仙籍再尋看。冰屋朱扉曉未開，誰將金策扣瓊臺。碧花紅尾小仙犬，閑吠五雲嗔客來。酒釅春濃瓊草齊，真公飲散醉如泥。朱輪軋軋入雲去，行到半天聞馬嘶。白石山中自有天，竹花藤葉隔溪煙。朝來洞口圍棋了，賭得青龍直幾錢。海水西飛照柏林，青雲斜倚錦雲深。水風暗入古山葉，吹斷步虛清磬音。玉詔新除沈侍郎，便分茅土鎮東方。不知今夕遊何處，侍從皆騎白鳳凰。洞裡煙霞無歇時，洞中天地足金芝。月明朗朗溪頭樹，白髮老人相對棋。饑即餐霞悶即行，一聲長嘯萬山青。穿花渡水來相訪，珍重多才阮步兵。東妃閑著翠霞裙，自領笙歌出五雲。清思密談誰第一，不過邀取小茅君。月影悠悠秋樹明，露吹犀簟象床輕。嬪妃久立帳門外，暗笑夫人推酒聲。九天天路入雲長，燕使何由到上方。玉女暗來花下立，手挼裙帶問昭王。玉皇賜妾紫衣裳，教向桃源嫁阮郎。爛煮瓊花勸君吃，恐君毛鬢暗成霜。花底休傾綠玉卮，雲中含笑向安期。窮陽有數不知數，大似人間年少兒。玉色雌龍金絡頭，真妃騎出縱閒遊。昆侖山上桃花底，一曲商歌天地秋。偷來洞口訪劉君，緩步輕抬玉線裙。細擘桃花逐流水，更無言語倚彤雲。西漢夫人下太虛，九霞裙幅五雲輿。欲將碧字相教示，自解盤囊出素書。天上雞鳴海日紅，青腰侍女掃朱宮。洗花蒸葉濾清酒，待與夫人邀五翁。汗漫真遊實可奇，人間天上幾人知。周王不信長生話，空使萇弘碧淚垂。青錦縫裳綠玉璫，滿身新帶五雲香。閑依碧海攀鸞駕，笑就蘇君覓橘嘗。鶴不西飛龍不行，露幹雲破洞簫清。少年仙子說閒事，遙隔彩雲聞笑聲。洞裡煙深木葉粗，乘風使者降玄都。隔花相見遙相賀，擎出懷中赤玉符。芝蕙芸花爛漫春，瑞香煙露濕衣巾。玉童私地誇書劄，偷寫雲謠暗贈人。天上邀來不肯來，人間雙鶴又空回。秦皇漢武死何處，海畔紅桑花自開。紫羽麾幢下玉京，卻邀真母入三清。白龍久住渾相戀，斜倚祥雲不肯行。鶴叫風悲竹葉疏，誰來五嶺拜雲車。人間肉馬無輕步，踏破先生一卷書。夜降西壇宴已終，花殘月榭霧朦朧。誰遊八海門前過，空洞一聲風雨中。忘卻教人鎖後宮，還丹失盡玉壺空。嫦娥若不偷靈藥，爭得長生在月中。暘谷先生下宴時，月光初冷紫瓊枝。淒清金石揭天地，事在世間人不知。共愛初平住九霞，焚香不出閉金華。白羊成隊難收拾，吃盡溪頭巨勝花。酒盡香殘夜欲分，青童拜問紫陽君。月光悄悄笙歌遠，馬影龍聲歸五雲。海樹靈風吹彩煙，丹陵朝客欲昇天。無央公子停鸞轡，笑泥嬌妃索玉鞭。八景風回五鳳車，昆侖山上看桃花。若教使者沽春酒，須覓餘杭阿母家。叔卿遍覽九天春，不見人間故舊人。怪得蓬萊山下水，半成沙土半成塵。欲飲尊中雲母漿，月明花裡合笙簧。更教小奈將龍去，便向金壇取阮郎。海上桃花千樹開，麻姑一去不知來。遼東老鶴應慵惰，教探桑田便不回。昨夜相邀宴杏壇，等閒乘醉走青鸞。紅雲塞路東風緊，吹破芙蓉碧玉冠。雲鶴冥冥去不分，落花流水恨空存。不知玉女無期信，道與留門卻閉門。采女平明受事回，暗交丹契錦囊開。欲書密詔防人見，佯喝青虯使莫來。太一元君昨夜過，碧雲高髻綰婆娑。手抬玉策紅於火，敲斷金鸞使唱歌。碧瓦彤軒月殿開，九天花落瑞風來。玉皇欲著紅龍袞，親喚金妃下手裁。長房自貴解飛翻，五色雲中獨閉門。看卻桑田欲成海，不知還往幾人存。赤龍停步彩雲飛，共道真王海上歸。千歲紅桃香破鼻，玉盤盛出與金妃。碧海靈童夜到時，徒勞相喚上瓊池。因循天子能閒事，縱與青龍不解騎。且欲留君飲桂漿，九天無事莫推忙。青龍舉步行千里，休道蓬萊歸路長。侍女親擎玉酒卮，滿卮傾酒勸安期。等閒相別三千歲，長憶水邊分棗時。萬歲蛾眉不解愁，旋彈清瑟旋閒遊。忽聞下界笙簫曲，斜倚紅鸞笑不休。去住樓臺一任風，十三天洞暗相通。行廚侍女炊何物，滿灶無煙玉炭紅。風動閑天清桂陰，水精簾箔冷沉沉。西妃少女多春思，斜倚彤雲盡日吟。王母相留不放回，偶然沉醉臥瑤臺。憑君與向蕭郎道，教著青龍取妾來。絳節笙歌繞殿飛，紫皇欲到五雲歸。細腰侍女瑤花外，爭向紅房報玉妃。聞君新領八霞司，此別相逢是幾時。妾有一觥雲母酒，請君終宴莫推辭。方士飛軒駐碧霞，酒寒風冷月初斜。不知誰唱歸春曲，落盡溪頭白葛花。方朔朝來到我家，欲將靈樹出丹霞。三千年後知誰在，擬種紅桃待放花。水滿桑田白日沈，凍雲幹霰濕重陰。遼東歸客閑相過，因話堯年雪更深。朝回相引看紅鸞，不覺風吹鶴氅偏。好是興來騎白鶴，文妃為伴上重天。公子閑吟八景文，花南拜別上陽君。金鞭遙指玉清路，龍影馬嘶歸五雲。一百年中是一春，不教日月輒移輪。金鼇頭上蓬萊殿，唯有人間煉骨人。笑擎雲液紫瑤觥，共請雲和碧玉笙。花下偶然吹一曲，人間因識董雙成。東皇長女沒多年，從洗金芝到水邊。無事伴他棋一局，等閒輸卻賣花錢。紅草青林日半斜，閑乘小鳳出彤霞。略尋舊路過西國，因得冰園一尺瓜。樹下星沉月欲高，前溪水影濕龍毛。洞天雲冷玉花發，公子盡披雙錦袍。紫水風吹劍樹寒，水邊年少下紅鸞。未知百一窮陽數，略請先生止的看。武皇含笑把金觥，更請霓裳一兩聲。護帳宮人最年少，舞腰時挈繡裙輕。瓊樹扶疏壓瑞煙，玉皇朝客滿花前。東風小飲人皆醉，短尾青龍枕水眠。彤閣鐘鳴碧鷺飛，皇君催熨紫霞衣。丹房玉女心慵甚，貪看投壺不肯歸。昆侖山上自雞啼，羽客爭升碧玉梯。因駕五龍看較藝，白鸞功用不如妻。沙野先生閉玉虛，焚香夜寫紫微書。供承童子閑無事，教剉瓊花喂白驢。雲隴瓊花滿地香，碧沙紅水遍朱堂。外人慾壓長生籍，拜請飛瓊報玉皇。玉洞長春風景鮮，丈人私宴就芝田。笙歌暫向花間盡，便是人間一萬年。青童傳語便須回，報導麻姑玉蕊開。滄海成塵等閒事，且乘龍鶴看花來。絳樹彤雲戶半開，守花童子怪人來。青牛臥地吃瓊草，知道先生朝未回。石洞沙溪二十年，嚮明杭日夜朝天。白礬煙盡水銀冷，不覺小龍床下眠。紫微深鎖敞丹軒，太帝親談不死門。從此百寮俱拜後，走龍鞭虎下昆侖。雲衫玉帶好威儀，三洞真人入奏時。頻著金鞭打龍角，為嗔西去上天遲。太子真娥相領行，當天合曲玉簫清。梨花新折東風軟，猶在緱山樂笑聲。洞裡月明瓊樹風，畫簾青室影朦朧。香殘酒冷玉妃睡，不覺七真歸海中。青苑紅堂壓瑞雲，月明閑宴九陽君。不知昨夜誰先醉，書破明霞八幅裙。東溟兩度作塵飛，一萬年來會面稀。千樹梨花百壺酒，共君論飲莫論詩。滄海令拋即未能，且緣鸞鶴立相仍。蔡家新婦莫嫌少，領取真珠三五升。溪影沉沙樹影清，人家皆踏五音行。可憐三十六天路，星月滿空瓊草青。北斗西風吹白榆，穆公相笑夜投壺。花前玉女來相問，賭得青龍許贖無。九天王母皺蛾眉，惆悵無言倚桂枝。悔不長留穆天子，任將妻妾住瑤池。暫隨鳧伯縱閒遊，飲鹿因過翠水頭。宮殿寂寥人不見，碧花菱角滿潭秋。新授金書八素章，玉皇教妾主扶桑。與君一別三千歲，卻厭仙家日月長。八海風涼水影高，上卿教制赤霜袍。蛟絲玉線難裁割，須借玉妃金剪刀。海上風來吹杏枝，昆侖山上看花時。紅龍錦襜黃金勒，不是元君不得騎。絳闕夫人下北方，細環清佩響丁當。攀花笑入春風裡，偷折紅桃寄阮郎。
《又遊仙詩一絕
作者：曹唐（唐）

靖節先生幾代孫，青娥曾接玉郎魂。春風流水還無賴，偷放桃花出洞門。
題武陵洞五首
作者：曹唐（唐）

此生終使此身閑，不是春時且要還。寄語桃花與流水，莫辭相送到人間。溪口回舟日已昏，卻聽雞犬隔前村。殷勤重與秦人別，莫使桃花閉洞門。卻恐重來路不通，殷勤回首謝春風。白雞黃犬不將去，且寄桃花深洞中。桃花夾岸杳何之，花滿春山水去遲。三宿武陵溪上月，始知人世有秦時。渡水傍山尋絕壁，白雲飛處洞天開。仙人來往無行跡，石徑春風長綠苔。
句
作者：曹唐（唐）

斬蛟青海上，射虎黑山頭。。簫聲欲盡月色苦，依舊漢家宮樹秋。一曲哀歌茂陵道，漢家天子葬秋風。誰知漢武無仙骨，滿灶黃金成白煙。
宇文秀才齋中海柳詠
作者：孟郊（唐）

玉縷青葳蕤，結為芳樹姿。忽驚明月鉤，鉤出珊瑚枝。灼灼不死花，濛濛長生絲。飲柏泛仙味，詠蘭擬古詞。霜風清颼颼，與君長相思。
搖柳
作者：孟郊（唐）

弱弱本易驚，看看勢難定。因風似醉舞，盡日不能正。時邀詠花女，笑輟春妝鏡。
曉鶴
作者：孟郊（唐）

曉鶴彈古舌，婆羅門叫音。應吹天上律，不使塵中尋。虛空夢皆斷，歆唏安能禁。如開孤月口，似說明星心。既非人間韻，枉作人間禽。不如相將去，碧落窠巢深。
和薔薇花歌
作者：孟郊（唐）

仙機劄劄織鳳凰，花開七十有二行。天霞落地攢紅光，
邀人賞薔薇
作者：孟郊（唐）

蜀色庶可比，楚叢亦應無。醉紅不自力，狂豔如索扶。麗蕊惜未掃，宛枝長更紆。何人是花侯，詩老強相呼。
和宣州錢判官使院廳前石楠樹
作者：孟郊（唐）

大樸既一剖，眾材爭萬殊。懿茲南海華，來與北壤俱。生長如自惜，雪霜無凋渝。籠籠抱靈秀，簇簇抽芳膚。寒日吐丹豔，赬子流細珠。鴛鴦花數重，翡翠葉四鋪。雨洗新妝色，一枝如一姝。聳異敷庭際，傾妍來坐隅。散彩飾機案，餘輝盈盤盂。高意因造化，常情逐榮枯。主公方寸中，陶植在須臾。養此奉君子，賞覿日為娛。始覺石楠詠，價傾賦兩都。棠頌庶可比，桂詞難以逾。因謝丘墟木，空採落泥塗。時來開佳姿，道去臥枯株。爭芳無由緣，受氣如鬱紆。抽肝在郢匠，歎息何踟躕。
酬鄭毗躑躅詠
作者：孟郊（唐）

不似人手致，豈關地勢偏。孤光嫋餘翠，獨影舞多妍。迸火燒閑地，紅星墮青天。忽驚物表物，嘉客為留連。
品松
作者：孟郊（唐）

追悲謝靈運，不得殊常封。縱然孔與顏，亦莫及此松。此松天格高，聳異千萬重。抓拏巨靈手，擘裂少室峰。擘裂風雨獰，抓拏指爪傭。道入難抱心，學生易墮蹤。時時數點仙，嫋嫋一線龍。霏微嵐浪際，遊戲顥興濃。品松徒高高，雌鳴詎嗈嗈。賞異尚可貴，賞潛誰能容。名華非典實，翦棄徒纖茸。刻削大雅文，所以不敢慵。
答李員外小榼味
作者：孟郊（唐）

一拳芙蓉水，傾玉何泠泠。仙情夙已高，詩味今更馨。試啜月入骨，再銜愁盡醒。荷君道古誠，使我善飛翎。
井上枸杞架
作者：孟郊（唐）

深鎖銀泉甃，高葉架雲空。不與凡木並，自將仙蓋同。影疏千點月，聲細萬條風。迸子鄰溝外，飄香客位中。花杯承此飲，椿歲小無窮。
蜘蛛諷
作者：孟郊（唐）

萬類皆有性，各各稟天和。蠶身與汝身，汝身何太訛。蠶身不為己，汝身不為佗。蠶絲為衣裳，汝絲為網羅。濟物幾無功，害物日已多。百蟲雖切恨，其將奈爾何。
蚊
作者：孟郊（唐）

五月中夜息，饑蚊尚營營。但將膏血求，豈覺性命輕。顧己寧自愧，飲人以偷生。願為天下幮，一使夜景清。
燭蛾
作者：孟郊（唐）

燈前雙舞蛾，厭生何太切。想爾飛來心，惡明不惡滅。天若百尺高，應去掩明月。
和錢侍郎甘露
作者：孟郊（唐）

玄天何以言，瑞露青松繁。忽見垂書跡，還驚湧澧源。春枝晨嫋嫋，香味曉翻翻。子禮忽來獻，臣心固易敦。清風惜不動，薄霧肯蒙昏。嘉晝色更晶，仁慈久乃存。一方難獨佔，天下恐爭論。側聽飛中使，重榮華德門。從公樂萬壽，餘慶及兒孫。
和令狐侍郎、郭郎中題項羽廟
作者：孟郊（唐）

碧草淩古廟，清塵鎖秋窗。當時獨宰割，猛志誰能降。鼓氣雷作敵，劍光電為雙。新悲徒自起，舊恨空浮江。
讀張碧集
作者：孟郊（唐）

天寶太白歿，六義已消歇。大哉國風本，喪而王澤竭。先生今複生，斯文信難缺。下筆證興亡，陳詞備風骨。高秋數奏琴，澄潭一輪月。誰作採詩官，忍之不揮發。
聽琴
作者：孟郊（唐）

颯颯微雨收，翻翻橡葉鳴。月沉亂峰西，寥落三四星。前溪忽調琴，隔林寒琤琤。聞彈正弄聲，不敢枕上聽。回燭整頭簪，漱泉立中庭。定步屐齒深，貌禪目冥冥。微風吹衣襟，亦認宮徵聲。學道三十年，未免憂死生。聞彈一夜中，會盡天地情。
聞夜啼贈劉正元
作者：孟郊（唐）

寄泣須寄黃河泉，此中怨聲流徹天。愁人獨有夜燈見，一紙鄉書淚滴穿。
喜雨
作者：孟郊（唐）

朝見一片雲，暮成千裡雨。淒清濕高枝，散漫沾荒土。
終南山下作
作者：孟郊（唐）

見此原野秀，始知造化偏。山村不假陰，流水自雨田。家家梯碧峰，門門鎖青煙。因思蛻骨人，化作飛桂仙。
觀種樹
作者：孟郊（唐）

種樹皆待春，春至難久留。君看朝夕花，誰免離別愁。心意已零落，種之仍未休。胡為好奇者，無事自買憂。
春雨後
作者：孟郊（唐）

昨夜一霎雨，天意蘇群物。何物最先知，虛庭草爭出。
答友人贈炭
作者：孟郊（唐）

青山白屋有仁人，贈炭價重雙烏銀。驅卻坐上千重寒，
爛柯石
作者：孟郊（唐）

仙界一日內，人間千載窮。雙棋未遍局，萬物皆為空。樵客返歸路，斧柯爛從風。唯餘石橋在，猶自淩丹虹。
尋言上人
作者：孟郊（唐）

萬裡莓苔地，不見驅馳蹤。唯開文字窗，時寫日月容。竹韻漫蕭屑，草花徒蒙茸。披霜入眾木，獨自識青松。
噴玉布
作者：孟郊（唐）

去塵咫尺步，山笑康樂巖。天開紫石屏，泉縷明月簾。仙凝刻削跡，靈綻雲霞纖。悅聞若有待，瞥見終無厭。俗玩詎能近，道嬉方可淹。踏著不宕機，欲歸多浮嫌。古醉今忽醒，今求古仍潛。古今相共失，語默兩難恬。贈君噴玉布，一濯高嶄嶄。
姑蔑城
作者：孟郊（唐）

勁越既成土，強吳亦為墟。皇風一已被，茲邑信平居。撫俗觀舊跡，行春布新書。興亡意何在，綿歎空躊躕。
崢嶸嶺
作者：孟郊（唐）

疏鑿順高下，結構橫煙霞。坐嘯郡齋肅，玩奇石路斜。古樹浮綠氣，高門結朱華。始見崢嶸狀，仰止逾可嘉。
尋裴處士
作者：孟郊（唐）

涉水更登陸，所向皆清真。寒草不藏徑，靈峰知有人。悠哉煉金客，獨與煙霞親。曾是欲輕舉，誰言空隱淪。遠心寄白月，華髮回青春。對此欽勝事，胡為勞我身。
子慶詩
作者：孟郊（唐）

王家事已奇，孟氏慶無涯。獻子還生子，羲之又有之。鳳兮且莫歎，鯉也會聞詩。小小豫章甲，纖纖玉樹姿。人來唯仰乳，母抱未知慈。我欲揀其養，放麛者是誰。
憩淮上觀公法堂
作者：孟郊（唐）

動覺日月短，靜知時歲長。自悲道路人，暫宿空閒堂。孤燭讓清晝，紗巾斂輝光。高僧積素行，事外無剛強。我有巖下桂，願為爐中香。不惜青翠姿，為君揚芬芳。淮水色不汙，汴流徒渾黃。且將琉璃意，淨綴芙蓉章。明日還獨行，羈愁來舊腸。
江邑春霖奉贈陳侍禦
作者：孟郊（唐）

江上花木凍，雨中零落春。應由放忠直，在此成漂淪。嘉豔皆損汙，好音難殷勤。天涯多遠恨，雪涕盈芳辰。坐哭青草上，臥吟幽水濱。興言念風俗，得意唯波鱗。枕蓆病流濕，簷楹若飛津。始知吳楚水，不及京洛塵。風浦蕩歸棹，泥陂陷徵輪。兩途日無遂，相贈唯沾巾。
溧陽秋霽
作者：孟郊（唐）

晚雨曉猶在，蕭寥激前階。星星滿衰鬢，耿耿入秋懷。舊識半零落，前心驟相乖。飽泉亦恐醉，惕宦肅如齋。上客處華池，下寮宅枯崖。叩高佔生物，齟齬回難諧。
列仙文：方諸青童君
作者：孟郊（唐）

大霞霏晨暉，元氣無常形。玄轡飛霄外，八景乘高畫質。手把玉皇袂，攜我晨中生。玄庭自嘉會，金書拆華名。賢女密所妍，相期洛水輧。
列仙文：清虛真人
作者：孟郊（唐）

欻駕空清虛，徘徊西華館。瓊輪暨晨抄，虎騎逐煙散。惠風振丹旌，明燭朗八煥。解襟墉房內，神鈴鳴璀璨。棲景若林柯，九弦空中彈。遺我積世憂，釋此千載歎。怡眄無極已，終夜複待旦。
列仙文：金母飛空歌
作者：孟郊（唐）

駕我八景輿，欻然入玉清。龍群拂霄上，虎旗攝朱兵。逍遙三絃際，萬流無暫停。哀此去留會，劫盡天地傾。當尋無中景，不死亦不生。體彼自然道，寂觀合大冥。南嶽挺直幹，玉英曜穎精。有任靡期事，無心自虛靈。嘉會絳河內，相與樂朱英。
列仙文：安度明
作者：孟郊（唐）

丹霞煥上清，八風鼓太和。回我神霄輦，遂造嶺玉阿。咄嗟天地外，九圍皆我家。上採白日精，下飲黃月華。靈觀空無中，鵬路無間邪。顧見魏賢安，濁氣傷汝和。勤研玄中思，道成更相過。
夏日謁智遠禪師
作者：孟郊（唐）

吾師當幾祖，說法雲無空。禪心三界外，宴坐天地中。院靜鬼神去，身與草木同。因知護王國，滿缽盛毒龍。抖擻塵埃衣，謁師見真宗。何必千萬劫，瞬息去樊籠。盛夏火為日，一堂十月風。不得為弟子，名姓掛儒宮。
訪嵩陽道士不遇
作者：孟郊（唐）

先生五兵遊，文焰藏金鼎。日下鶴過時，人間空落影。常言一粒藥，不墮生死境。何當列禦寇，去問仙人請。
聽藍溪僧為元居士說維摩經
作者：孟郊（唐）

古樹少枝葉，真僧亦相依。山木自曲直，道人無是非。手持維摩偈，心向居士歸。空景忽開霽，雪花猶在衣。洗然水溪晝，寒物生光輝。
借車
作者：孟郊（唐）

借車載傢俱，傢俱少於車。借者莫彈指，貧窮何足嗟。百年徒役走，萬事盡隨花。
喜符郎詩有天縱
作者：孟郊（唐）

念符不由級，屹得文章階。白玉抽一毫，綠瑉已難排。偷筆作文章，乞墨潛磨揩。海鯨始生尾，試擺蓬壺渦。幸當禁止之，勿使恣狂懷。自悲無子嗟，喜妒雙喈喈。
憑周況先輩於朝賢乞茶
作者：孟郊（唐）

道意勿乏味，心緒病無悰。蒙茗玉花盡，越甌荷葉空。錦水有鮮色，蜀山饒芳叢。雲根才翦綠，印縫已霏紅。曾向貴人得，最將詩叟同。幸為乞寄來，救此病劣躬。
上昭成閣不得，於從侄僧悟空院歎嗟
作者：孟郊（唐）

欲上千級閣，問天三四言。未尺數十登，心目風浪翻。手手把驚魄，腳腳踏墜魂。卻流至舊手，傍掣猶欲奔。老病但自悲，古蠹木萬痕。老力安可誇，秋海萍一根。孤叟何所歸，晝眼如黃昏。常恐失好步，入彼市井門。結僧為親情，策竹為子孫。此誠徒切切，此意空存存。一寸地上語，高天何由聞。
魏博田興尚書聽嫂命不立非夫人詩
作者：孟郊（唐）

君子耽古禮，如饞魚吞鉤。昨聞敬嫂言，掣心東北流。魏博田尚書，與禮相綢繆。善詞聞天下，一日一再周。
讀經
作者：孟郊（唐）

垂老抱佛腳，教妻讀黃經。經黃名小品，一紙千明星。曾讀大般若，細感肸蠁聽。當時把齋中，方寸抱萬靈。忽複入長安，蹴踏日月寧。老方卻歸來，收拾可丁丁。拂拭塵幾案，開函就孤亭。儒書難借索，僧簽饒芳馨。驛驛不開手，鏗鏗聞異鈴。得善如焚香，去惡如脫腥。安得顏子耳，曾未如此聽。聽之何有言，德教貴有形。何言中國外，有國如海萍。海萍國教異，天聲各泠泠。安排未定時，心火競熒熒。將如庶幾者，聲盡形元冥。
謝李輈再到
作者：孟郊（唐）

等閒拜日晚，夫妻猶相瘡。況是賢人冤，何必哭飛揚。昨夜夢得劍，為君藏中腸。會將當風烹，血染布衣裳。勞君又叩門，詞句失尋常。我不忍出廳，血字濕土牆。血字耿不滅，我心懼惶惶。會有鏗鏘夫，見之目生光。生光非等閒，君其且安詳。
忽不貧，喜盧仝書船歸洛
作者：孟郊（唐）

貧孟忽不貧，請問孟何如。盧仝歸洛船，崔嵬但載書。江潮清翻翻，淮潮碧徐徐。夜信為朝信，朝信良卷舒。江淮君子水，相送仁有餘。我去官色衫，肩經入君廬。喃喃肩經郎，言語傾琪琚。琪琚鏗好詞，鳥鵲躍庭除。書船平安歸，喜報鄉裡閭。我願拾遺柴，巢經於空虛。下免塵土侵，上為雲霞居。日月更相鎖，道義分明儲。不願空岧嶢，但願實工夫。實空二理微，分別相起予。經書荒蕪多，為君勉勉鋤。勉勉不敢專，傳之方在諸。
冬至後西湖泛舟看斷冰偶成長句
作者：李郢（唐）

一陽生後陰飆竭，湖上層冰看折時。雲母扇搖當殿色，山影淺中留瓦礫，日光寒外送漣漪。崖崩葦岸縱橫散，
陽羨春歌
作者：李郢（唐）

石亭梅花落如積，玉蘚斕班竹姑赤。祝陵有酒清若空，溪頭鐃鼓狂殺儂，青蓋紅裙偶相值。風光何處最可憐，三月未有二月殘，靈龜可信淹水幹。葑草青青促歸去，
茶山貢焙歌
作者：李郢（唐）

使君愛客情無已，客在金臺價無比。春風三月貢茶時，陵煙觸露不停探，官家赤印連帖催。朝饑暮匐誰興哀，研膏架動轟如雷，茶成拜表貢天子。萬人爭啖春山摧，到時須及清明宴，吾君可謂納諫君。諫官不諫何由聞，就焙嘗茶坐諸客，幾回到口重諮嗟。嫩綠鮮芳出何力，金絲宴饌隨經過，使君是日憂思多。客亦無言徵綺羅，
夏日登信州北樓
作者：李郢（唐）

高樓上長望，百里見靈山。雨歇河珠定，雲開穀鳥還。田苗映林合，牛犢傍村閑。始得消憂處，蟬聲催入關。
遊天柱觀
作者：李郢（唐）

聽鐘到靈觀，仙子喜相尋。茅洞幾千載，水聲寒至今。讀碑丹井上，坐石澗亭陰。清興未雲盡，煙霞生夕林。
酬劉穀除夜見寄
作者：李郢（唐）

坐恐三更至，流年此夜分。客心無限事，愁雨不堪聞。灞上家殊遠，爐前酒暫醺。劉郎亦多恨，詩憶故山雲。
元日作
作者：李郢（唐）

鏘鏘華駟客，門館賀新正。野雪江山霽，微風竹樹清。蕪庭春意曉，殘枿燼煙生。忽憶王孫草，前年在帝京。
酬劉谷立春日吏隱亭見寄
作者：李郢（唐）

孤亭遙帶寺，靜者獨登臨。楚霽江流慢，春歸澤氣陰。野田青牧馬，幽竹暖鳴禽。日日年光盡，何堪故國心。
宿憐上人房
作者：李郢（唐）

重公舊相識，一夕話勞生。藥裹關身病，經函寄道情。嶽寒當寺色，灘夜入樓聲。不待移文誚，三年別赤城。
園居
作者：李郢（唐）

暮雨揚雄宅，秋風向秀園。不聞砧杵動，時看桔槔翻。釣下魚初食，船移鴨暫喧。橘寒才弄色，須帶早霜繁。
中元夜
作者：李郢（唐）

江南水寺中元夜，金粟欄邊見月娥。紅燭影回仙態近，湘水夜空巫峽遠，不知歸路欲如何。
贈羽林將軍
作者：李郢（唐）

虯須憔悴羽林郎，曾入甘泉侍武皇。雕沒夜雲知御苑，唯有桓伊江上笛，臥吹三弄送殘陽。
送人之嶺南
作者：李郢（唐）

關山迢遞古交州，歲晏憐君走馬遊。謝氏海邊逢素女，回望長安五千裡，刺桐花下莫淹留。
晚泊松江驛
作者：李郢（唐）

片帆孤客晚夷猶，紅蓼花前水驛秋。歲月方驚離別盡，還有吳娃舊歌曲，棹聲遙散採菱舟。
江亭春霽
作者：李郢（唐）

江蘺漠漠荇田田，江上雲亭霽景鮮。蜀客帆檣背歸燕，金磬泠泠水南寺，上方僧室翠微連。
早秋書懷
作者：李郢（唐）

高梧一葉墜涼天，宋玉悲秋淚灑然。霜拂楚山頻見菊，青鬢已緣多病鑷，可堪風景促流年。
為妻作生日寄意
作者：李郢（唐）

謝家生日好風煙，柳暖花春二月天。金鳳對翹雙翡翠，應恨客程歸未得，綠窗紅淚冷涓涓。
重陽日寄浙東諸從事
作者：李郢（唐）

野人多病門長掩，荒圃重陽菊自開。愁裡又聞清笛怨，紅旆紛紛碧江暮，知君醉下望鄉臺。
和湖州杜員外冬至日白蘋洲見憶
作者：李郢（唐）

白蘋亭上一陽生，謝脁新裁錦繡成。千嶂雪消溪影淥，多愧龍門重招引，即拋田舍棹舟行。
上裴晉公
作者：李郢（唐）

四朝憂國鬢如絲，龍馬精神海鶴姿。天上玉書傳詔夜，惆悵舊堂扃綠野，夕陽無限鳥飛遲。
錢塘青山題李隱居西齋
作者：李郢（唐）

小隱西齋為客開，翠蘿深處遍青苔。林間掃石安棋局，湖山繞屋猶嫌淺，欲棹漁舟近釣臺。
友人適越路過桐廬寄題江驛
作者：李郢（唐）

桐廬縣前洲渚平，桐廬江上晚潮生。莫言獨有山川秀，王孫客棹殘春去，相送河橋羨此行。
送劉谷
作者：李郢（唐）

村橋西路雪初晴，雲暖沙幹馬足輕。寒澗渡頭芳草色，落日千峰轉迢遞，知君回首望高城。
七夕
作者：李郢（唐）

烏鵲橋頭雙扇開，年年一度過河來，莫嫌天上稀相見，別時舊路長清淺，豈肯離情似死灰。
秦處士移家富春發樟亭懷寄
作者：李郢（唐）

潮落空江洲渚生，知君已上富春亭。嘗聞郭邑山多秀，仙翁白石高歌調，無複松齋半夜聽。
故洛陽城
作者：李郢（唐）

胡兵一動朔方塵，不使鑾輿此重巡。清洛但流嗚咽水，欲問昇平無故老，鳳樓回首落花頻。
紫極宮上元齋次呈諸道流
作者：李郢（唐）

碧簡朝天章奏頻，清宮彷彿降靈真。五龍金角向星斗，明朝醮罷羽客散，塵土滿城空世人。
立春一日江村偶興
作者：李郢（唐）

舊曆年光看卷盡，立春何用更相催。江邊野店寒無色，南州近有秦中使，聞道胡兵索戰來。
立秋後自京歸家
作者：李郢（唐）

籬落秋歸見豆花，竹門當水岸橫槎。松齋一雨宜清簟，西江近有鱸魚否，張翰扁舟始到家。
奉陪裴相公重陽日遊安樂池亭
作者：李郢（唐）

絳霄輕靄翊三臺，稽阮襟懷管樂才。蓮沼昔為王儉府，自笑吐茵還酩酊，日斜空從絳衣回。
浙河館
作者：李郢（唐）

雨濕菰蒲斜日明，茅廚煮繭掉車聲。青蛇上竹一種色，千峰萬瀨水潏潏，羸馬此中愁獨行。
春日題山家
作者：李郢（唐）

偶與樵人熟，春殘日日來。依岡尋紫蕨，挽樹得青梅。燕靜銜泥起，蜂喧抱蕊回。嫩茶重攪綠，新酒略炊醅。漠漠蠶生紙，涓涓水弄苔。丁香政堪結，留步小庭隈。
江亭晚望
作者：李郢（唐）

碧天涼冷雁來疏，閑望江雲思有餘。秋館池亭荷葉後，聞說故園香稻熟，片帆歸去就鱸魚。
長安夜訪澈上人
作者：李郢（唐）

關西木落夜霜凝，烏帽閑尋紫閣僧。松迥月光先照鶴，聞說天臺舊禪處，石房獨有一龕燈。
送圓鑒上人遊天臺
作者：李郢（唐）

西嶺草堂留不住，獨攜瓶錫向天臺。霜清海寺聞潮至，靈溪道者相逢處，陰洞泠泠竹室開。
送僧之台州
作者：李郢（唐）

獨尋臺嶺閒遊去，豈覺靈溪道裡賒。三井應潮通海浪，到日初尋石橋路，莫教雲雨濕袈裟。
傷賈島無可
作者：李郢（唐）

卻到京師事事傷，惠休歸寂賈生亡。何人收得文章篋，蕭蕭竹塢斜陽在，葉覆閑階雪擁牆。
孔雀
作者：李郢（唐）

越鳥青春好顏色，晴軒入戶看呫衣。一身金翠畫不得，刺桐花謝芳草歇，南國同巢應望歸。
秋晚寄題陸勳校書義興禪居時淮南從事
作者：李郢（唐）

禪居秋草晚，蕭索異前時。蓮幕青雲貴，翱翔絕後期。蘚房檉架掩，山砌石盆欹。劍戟晨趨靜，笙歌夜散遲。穀寒霜狖靜，林晚磬蟲悲。惠遠煙霞在，方平杖履隨。骨清須貴達，神重有威儀。萬卒千蹄馬，橫鞭從信騎。
酬王舍人雪中見寄
作者：李郢（唐）

三日柴門擁不開，階庭平滿白皚皚。今朝踏作瓊瑤跡，為有詩從鳳沼來。
蟬
作者：李郢（唐）

飲蟬驚雨落高槐，山蟻移將入石階。若使秦樓美人見，還應一為拔金釵。
自水口入茶山
作者：李郢（唐）

蒨蒨紅裙好女兒，相偎相倚看人時。使君馬上應含笑，橫把金鞭為詠詩。
重遊天臺
作者：李郢（唐）

南國天臺山水奇，石橋危險古來知。龍潭直下一百丈，誰見生公獨坐時。
山行
作者：李郢（唐）

小田微雨稻苗香，田畔清溪潏潏涼。自憶東吳榜舟日，蓼花溝水半篙強。
上元日寄湖杭二從事
作者：李郢（唐）

戀別山燈憶水燈，山光水焰百千層。謝公留賞山公喚，知入笙歌阿那朋。
寒食野望
作者：李郢（唐）

舊墳新隴哭多時，流世都堪幾度悲。烏鳥亂啼人未遠，野風吹散白棠梨。
清明日題一公禪室
作者：李郢（唐）

山頭蘭若石楠春，山下清明煙火新。此日何窮禮禪客，歸心誰是戀禪人。
七夕寄張氏兄弟
作者：李郢（唐）

新秋牛女會佳期，紅粉筵開玉饌時。好與檀郎寄花朵，莫教清曉羨蛛絲。
春晚與諸同捨出城迎座主侍郎
作者：李郢（唐）

三十驊騮一鬨塵，來時不鎖杏園春。東風柳絮輕如雪，應有偷遊曲水人。
張郎中宅戲贈二首
作者：李郢（唐）

薄雪燕蓊紫燕釵，釵垂簏簌抱香懷。一聲歌罷劉郎醉，脫取明金壓繡鞋。謝家青妓邃重關，誰省春風見玉顏。聞道彩鸞三十六，一雙雙對碧池蓮。
醉送
作者：李郢（唐）

江梅冷豔酒清光，急拍繁弦醉畫堂。無限柳條多少雪，一將春恨付劉郎。
曉井
作者：李郢（唐）

桐陰覆井月斜明，百尺寒泉古甃清。越女攜瓶下金索，曉天初放轆轤聲。
南池
作者：李郢（唐）

小男供餌婦搓絲，溢榼香醪倒接z5。日出兩竿魚正食，一家歡笑在南池。
偶作
作者：李郢（唐）

一杯正發吟哦興，兩盞還生去住愁。何似全家上船去，酒旗多處即淹留。
畫鼓
作者：李郢（唐）

嘗聞畫鼓動歡情，及送離人恨鼓聲。兩杖一揮行纜解，暮天空使別魂驚。
燕蓊花
作者：李郢（唐）

十二街中何限草，燕蓊盡欲佔殘春。黃花撲地無窮極，愁殺江南去住人。
邵博士溪亭
作者：李郢（唐）

野茶無限春風葉，溪水千重返照波。只去長橋三十裡，誰人一解枉帆過。
小石上見亡友題處
作者：李郢（唐）

筍石清琤入紫煙，陸雲題處是前年。苔侵雨打依稀在，惆悵涼風樹樹蟬。
洞靈觀流泉
作者：李郢（唐）

石上苔蕪水上煙，潺湲聲在觀門前。千巖萬壑分流去，更引飛花入洞天。
送李判官
作者：李郢（唐）

津市停橈送別難，熒熒蠟炬照更闌。東風萬疊吹江月，誰伴袁褒宿夜灘。
宿杭州虛白堂
作者：李郢（唐）

秋月斜明虛白堂，寒蛩唧唧樹蒼蒼。江風徹曉不得睡，二十五聲秋點長。
有所思
作者：韋應物（唐）

借問堤上柳，青青為誰春。空遊昨日地，不見昨日人。繚繞萬家井，往來車馬塵。莫道無相識，要非心所親。
暮相思
作者：韋應物（唐）

朝出自不還，暮歸花盡發。豈無終日會，惜此花間月。空館忽相思，微鐘坐來歇。
夏夜憶盧嵩
作者：韋應物（唐）

靄靄高館暮，開軒滌煩襟。不知湘雨來，瀟灑在幽林。炎月得涼夜，芳樽誰與斟。故人南北居，累月間徽音。人生無閑日，歡會當在今。反側候天旦，層城苦沉沉。
春思
作者：韋應物（唐）

野花如雪繞江城，坐見年芳憶帝京。閶闔曉開凝碧樹，曾陪鴛鷺聽流鶯。
春中憶元二
作者：韋應物（唐）

雨歇萬井春，柔條已含綠。徘徊洛陽陌，惆悵杜陵曲。遊絲正高下，啼鳥還斷續。有酒今不同，思君瑩如玉。
懷素友子西
作者：韋應物（唐）

廣陌並遊騎，公堂接華襟。方歡遽見別，永日獨沉吟。階暝流暗駛，氣疏露已侵。層城湛深夜，片月生幽林。往款良未遂，來覿曠無音。恆當清觴宴，思子玉山岑。耿耿何以寫，密言空委心。
對韓少尹所贈硯有懷
作者：韋應物（唐）

故人謫遐遠，留硯寵斯文。白水浮香墨，清池滿夏雲。念離心已永，感物思徒紛。未有桂陽使，裁書一報君。
月晦憶去年與親友曲水遊宴
作者：韋應物（唐）

晦賞念前歲，京國結良儔。騎出宣平裡，飲對曲池流。今朝隔天末，空園傷獨遊。雨歇林光變，塘綠鳥聲幽。凋氓積逋稅，華鬢集新秋。誰言戀虎符，終當還舊丘。
清明日憶諸弟
作者：韋應物（唐）

冷食方多病，開襟一忻然。終令思故郡，煙火滿晴川。杏粥猶堪食，榆羹已稍煎。唯恨乖親燕，坐度此芳年。
池上懷王卿
作者：韋應物（唐）

幽居捐世事，佳雨散園芳。入門靄已綠，水禽鳴春塘。重雲始成夕，忽霽尚殘陽。輕舟因風泛，郡閣望蒼蒼。私燕阻外好，臨歡一停觴。茲遊無時盡，旭日願相將。
立夏日憶京師諸弟
作者：韋應物（唐）

改序念芳辰，煩襟倦日永。夏木已成陰，公門晝恆靜。長風始飄閣，疊雲才吐嶺。坐想離居人，還當惜徂景。
曉至園中憶諸弟、崔都水
作者：韋應物（唐）

山郭恆悄悄，林月亦娟娟。景清神已澄，事簡慮絕牽。秋塘遍衰草，曉露洗紅蓮。不見心所愛，茲賞豈為妍。
懷琅琊、深標二釋子
作者：韋應物（唐）

白雲埋大壑，陰崖滴夜泉。應居西石室，月照山蒼然。
雨夜感懷
作者：韋應物（唐）

微雨灑高林，塵埃自蕭散。耿耿心未平，沉沉夜方半。獨驚長簟冷，遽覺愁鬢換。誰能當此夕，不有盈襟歎。
雲陽館懷谷口
作者：韋應物（唐）

清泚階下流，雲自穀口源。念昔白衣士，結廬在石門。道高杳無累，景靜得忘言。山夕綠陰滿，世移清賞存。吏役豈遑暇，幽懷複朝昏。雲泉非所濯，蘿月不可援。長往遂真性，暫遊恨卑喧。出身既事世，高躅難等論。
憶灃上幽居
作者：韋應物（唐）

一來當複去，猶此厭樊籠。況我林棲子，朝服坐南宮。唯獨問啼鳥，還如灃水東。
重九登滁城樓憶前歲九日歸灃上赴崔都水及諸弟讌集悽然懷舊
作者：韋應物（唐）

今日重九宴，去歲在京師。聊回出省步，一赴郊園期。嘉節始雲邁，周辰已及茲。秋山滿清景，當賞屬乖離。凋散民裡闊，摧翳眾木衰。樓中一長嘯，惻愴起涼颸。
始夏南園思舊裡
作者：韋應物（唐）

夏首雲物變，雨餘草木繁。池荷初帖水，林花已掃園。縈叢蝶尚亂，依閣鳥猶喧。對此殘芳月，憶在漢陵原。
登蒲塘驛沿路見泉穀村墅忽想京師舊居追懷昔年
作者：韋應物（唐）

青山導騎繞，春風行旆舒。均徭視屬城，問疾躬裡閭。煙水依泉谷，川陸散樵漁。忽念故園日，複憶驪山居。荏苒斑鬢及，夢寢婚宦初。不覺平生事，咄嗟二紀餘。存歿闊已永，悲多歡自疏。高秩非為美，闌幹淚盈裾。
經函谷關
作者：韋應物（唐）

洪河絕山根，單軌出其側。萬古為要樞，往來何時息。秦皇既恃險，海內被吞食。及嗣同覆顛，咽喉莫能塞。炎靈詎西駕，婁子非經國。徒欲扼諸侯，不知恢至德。聖朝及天寶，豺虎起東北。下沉戰死魂，上結窮冤色。古今雖共守，成敗良可識。藩屏無俊賢，金湯獨何力。馳車一登眺，感慨中自惻。
經武功舊宅
作者：韋應物（唐）

茲邑昔所遊，嘉會常在目。曆載俄二九，始往今來複。慼慼居人少，茫茫野田綠。風雨經舊墟，毀垣迷往躅。門臨川流駛，樹有羈雌宿。多累恆悲往，長年覺時速。欲去中複留，徘徊結心曲。
往雲門郊居途經迴流作
作者：韋應物（唐）

茲晨乃休暇，適往田家廬。原穀徑途澀，春陽草木敷。才遵板橋曲，複此清澗紆。崩壑方見射，迴流忽已舒。明滅泛孤景，杳靄含夕虛。無將為邑志，一酌澄波餘。
乘月過西郊渡
作者：韋應物（唐）

遠山含紫氛，春野靄雲暮。值此歸時月，留連西澗渡。謬當文墨會，得與群英遇。賞逐亂流翻，心將清景悟。行車儼未轉，芳草空盈步。已舉候亭火，猶愛村原樹。還當守故扃，悵恨秉幽素。
晚歸灃川
作者：韋應物（唐）

淩霧朝閶闔，落日返清川。簪組方暫解，臨水一翛然。昆弟忻來集，童稚滿眼前。適意在無事，攜手望秋田。南嶺橫爽氣，高林繞遙阡。野廬不鋤理，翳翳起荒煙。名秩斯逾分，廉退愧不全。已想平門路，晨騎複言旋。
授衣還田裡
作者：韋應物（唐）

公門懸甲令，浣濯遂其私。晨起懷愴恨，野田寒露時。氣收天地廣，風淒草木衰。山明始重疊，川淺更逶迤。煙火生閭裡，禾黍積東菑。終然可樂業，時節一來斯。
夕次盱眙縣
作者：韋應物（唐）

落帆逗淮鎮，停舫臨孤驛。浩浩風起波，冥冥日沉夕。人歸山郭暗，雁下蘆洲白。獨夜憶秦關，聽鐘未眠客。
春月觀省屬城，始憩東西林精舍
作者：韋應物（唐）

因時省風俗，布惠迨高年。建隼出潯陽，整駕遊山川。白雲斂晴壑，群峰列遙天。嶔崎石門狀，杳靄香爐煙。榛荒屢罥掛，逼側殆覆顛。方臻釋氏廬，時物屢華妍。曇遠昔經始，於茲閟幽玄。東西竹林寺，灌注寒澗泉。人事既雲泯，歲月複已綿。殿宇餘丹紺，磴閣峭欹懸。佳士亦棲息，善身絕塵緣。今我蒙朝寄，教化敷裡鄽。道妙苟為得，出處理無偏。心當同所尚，跡豈辭纏牽。
自蒲塘驛回駕經歷山水
作者：韋應物（唐）

館宿風雨滯，始晴行蓋轉。潯陽山水多，草木俱紛衍。崎嶇緣碧澗，蒼翠踐苔蘚。高樹夾潺湲，崩石橫陰巘。野杏依寒拆，餘雲冒嵐淺。性愜形豈勞，境殊路遺緬。憶昔終南下，佳遊亦屢展。時禽下流暮，紛思何由遣。
山行積雨，歸途始霽
作者：韋應物（唐）

攬轡窮登降，陰雨遘二旬。但見白雲合，不睹巖中春。急澗豈易揭，峻途良難遵。深林猿聲冷，沮洳虎跡新。始霽升陽景，山水閱清晨。雜花積如霧，百卉萋已陳。鳴騶屢驤首，歸路自忻忻。
傷逝
作者：韋應物（唐）

染白一為黑，焚木盡成灰。念我室中人，逝去亦不回。結髮二十載，賓敬如始來。提攜屬時屯，契闊憂患災。柔素亮為表，禮章夙所該。仕公不及私，百事委令才。一旦入閨門，四屋滿塵埃。斯人既已矣，觸物但傷摧。單居移時節，泣涕撫嬰孩。知妄謂當遣，臨感要難裁。夢想忽如睹，驚起複徘徊。此心良無已，繞屋生蒿萊。
往富平傷懷
作者：韋應物（唐）

晨起淩嚴霜，慟哭臨素帷。駕言百里途，惻愴複何為。昨者仕公府，屬城常載馳。出門無所憂，返室亦熙熙。今者掩筠扉，但聞童稚悲。丈夫須出入，顧爾內無依。銜恨已酸骨，何況苦寒時。單車路蕭條，回首長逶遲。飄風忽截野，嘹唳雁起飛。昔時同往路，獨往今詎知。
出還
作者：韋應物（唐）

昔出喜還家，今還獨傷意。入室掩無光，銜哀寫虛位。淒淒動幽幔，寂寂驚寒吹。幼女複何知，時來庭下戲。諮嗟日複老，錯莫身如寄。家人勸我餐，對案空垂淚。
冬夜
作者：韋應物（唐）

杳杳日雲夕，鬱結誰為開。單衾自不暖，霜霰已皚皚。晚歲淪夙志，驚鴻感深哀。深哀當何為，桃李忽凋摧。幃帳徒自設，冥寞豈複來。平生雖恩重，遷去託窮埃。抱此女曹恨，顧非高世才。振衣中夜起，河漢尚裴回。
送終
作者：韋應物（唐）

奄忽逾時節，日月獲其良。蕭蕭車馬悲，祖載發中堂。生平同此居，一旦異存亡。斯須亦何益，終複委山岡。行出國南門，南望鬱蒼蒼。日入乃雲造，慟哭宿風霜。晨遷俯玄廬，臨訣但遑遑。方當永潛翳，仰視白日光。俯仰遽終畢，封樹已荒涼。獨留不得還，欲去結中腸。童稚知所失，啼號捉我裳。即事猶倉卒，歲月始難忘。
除日
作者：韋應物（唐）

思懷耿如昨，季月已雲暮。忽驚年複新，獨恨人成故。冰池始泮綠，梅援還飄素。淑景方轉延，朝朝自難度。
對芳樹
作者：韋應物（唐）

迢迢芳園樹，列映清池曲。對此傷人心，還如故時綠。風條灑餘靄，露葉承新旭。佳人不再攀，下有往來躅。
月夜
作者：韋應物（唐）

皓月流春城，華露積芳草。坐念綺窗空，翻傷清景好。清景終若斯，傷多人自老。
歎楊花
作者：韋應物（唐）

空濛不自定，況值暄風度。舊賞逐流年，新愁忽盈素。才縈下苑曲，稍滿東城路。人意有悲歡，時芳獨如故。
過昭國裡故第
作者：韋應物（唐）

不復見故人，一來過故宅。物變知景暄，心傷覺時寂。池荒野筠合，庭綠幽草積。風散花意謝，鳥還山光夕。宿昔方同賞，詎知今念昔。緘室在東廂，遺器不忍覿。柔翰全分意，芳巾尚染澤。殘工委筐篋，餘素經刀尺。收此還我家，將還複愁惕。永絕攜手歡，空存舊行跡。冥冥獨無語，杳杳將何適。唯思今古同，時緩傷與戚。
夏日
作者：韋應物（唐）

已謂心苦傷，如何日方永。無人不晝寢，獨坐山中靜。悟澹將遣慮，學空庶遺境。積俗易為侵，愁來複難整。
端居感懷
作者：韋應物（唐）

沉沉積素抱，婉婉屬之子。永日獨無言，忽驚振衣起。方如在幃室，複悟永終已。稚子傷恩絕，盛時若流水。暄涼同寡趣，朗晦俱無理。寂性常喻人，滯情今在己。空房欲雲暮，巢燕亦來止。夏木遽成陰，綠苔誰複履。感至竟何方，幽獨長如此。
悲紈扇
作者：韋應物（唐）

非關秋節至，詎是恩情改。掩嚬人已無，委篋涼空在。何言永不發，暗使銷光彩。
閑齋對雨
作者：韋應物（唐）

幽獨自盈抱，陰淡亦連朝。空齋對高樹，疏雨共蕭條。巢燕翻泥濕，蕙花依砌消。端居念往事，倏忽苦驚飆。
林園晚霽
作者：韋應物（唐）

雨歇見青山，落日照林園。山多煙鳥亂，林清風景翻。提攜唯子弟，蕭散在琴言。同遊不同意，耿耿獨傷魂。寂寞鐘已盡，如何還入門。
秋夜二首
作者：韋應物（唐）

庭樹轉蕭蕭，陰蟲還慼慼。獨向高齋眠，夜聞寒雨滴。微風時動牖，殘燈尚留壁。惆悵平生懷，偏來委今夕。霜露已淒淒，星漢複昭回。朔風中夜起，驚鴻千里來。蕭條涼葉下，寂寞清砧哀。歲晏仰空宇，心事若寒灰。
感夢
作者：韋應物（唐）

歲月轉蕪漫，形影長寂寥。彷彿覯微夢，感歎起中宵。綿思靄流月，驚魂颯回飆。誰念茲夕永，坐令顏鬢凋。
同德精舍舊居傷懷
作者：韋應物（唐）

洛京十載別，東林訪舊扉。山河不可望，存沒意多違。時遷跡尚在，同去獨來歸。還見窗中鴿，日暮繞庭飛。
悲故交
作者：韋應物（唐）

白璧眾求瑕，素絲易成汙。萬裡顛沛還，高堂已長暮。積憤方盈抱，纏哀忽逾度。念子從此終，黃泉竟誰訴。一為時事感，豈獨平生故。唯見荒丘原，野草塗朝露。
張彭州前與緱氏馮少府各惠寄一篇多故未答張已雲沒因追哀敘事兼遠簡馮生
作者：韋應物（唐）

君昔掌文翰，西垣複石渠。朱衣乘白馬，輝光照裡閭。餘時忝南省，接宴愧空虛。一別守茲郡，蹉跎歲再除。長懷關河表，永日簡牘餘。郡中有方塘，涼閣對紅蕖。金玉蒙遠貺，篇詠見吹噓。未答平生意，已沒九原居。秋風吹寢門，長慟涕漣如。覆視緘中字，奄為昔人書。髮鬢已雲白，交友日凋疏。馮生遠同恨，憔悴在田廬。
東林精舍見故殿中鄭侍御題詩追舊書情涕泗橫集因寄呈閻澧州馮少府
作者：韋應物（唐）

仲月景氣佳，東林一登曆。中有故人詩，淒涼在高壁。精思長懸世，音容已歸寂。墨澤傳灑餘，磨滅親翰跡。平生忽如夢，百事皆成昔。結騎京華年，揮文篋笥積。朝廷重英彥，時輩分圭璧。永謝柏梁陪，獨闕金門籍。方嬰存歿感，豈暇林泉適。雨餘山景寒，風散花光夕。新知雖滿堂，故情誰能覿。唯當同時友，緘寄空淒戚。
同李二過亡友鄭子故第
作者：韋應物（唐）

客車名未滅，沒世恨應長。斜月知何照，幽林判自芳。故人驚逝水，寒雀噪空牆。不是平生舊，遺蹤要可傷。
話舊
作者：韋應物（唐）

存亡三十載，事過悉成空。不惜沾衣淚，並話一宵中。
至開化裡壽春公故宅
作者：韋應物（唐）

甯知府中吏，故宅一徘徊。曆階存往敬，瞻位泣餘哀。廢井沒荒草，陰牖生綠苔。門前車馬散，非複昔時來。
睢陽感懷
作者：韋應物（唐）

豺虎犯天綱，昇平無內備。長驅陰山卒，略踐三河地。張侯本忠烈，濟世有深智。堅壁梁宋間，遠籌吳楚利。窮年方絕輸，鄰援皆攜貳。使者哭其庭，救兵終不至。重圍雖可越，藩翰諒難棄。饑喉待危巢，懸命中路墜。甘從鋒刃斃，莫奪堅貞志。宿將降賊庭，儒生獨全義。空城唯白骨，同往無賤貴。哀哉豈獨今，千載當歔欷。
廣德中洛陽作
作者：韋應物（唐）

生長太平日，不知太平歡。今還洛陽中，感此方苦酸。飲藥本攻病，毒腸翻自殘。王師涉河洛，玉石俱不完。時節屢遷斥，山河長鬱盤。蕭條孤煙絕，日入空城寒。蹇劣乏高步，緝遺守微官。西懷鹹陽道，躑躅心不安。
閶門懷古
作者：韋應物（唐）

獨鳥下高樹，遙知吳苑園。淒涼千古事，日暮倚閶門。
感事
作者：韋應物（唐）

霜雪皎素絲，何意墜墨池。青蒼猶可濯，黑色不可移。女工再三歎，委棄當此時。歲寒雖無褐，機杼誰肯施。
感鏡
作者：韋應物（唐）

鑄鏡廣陵市，菱花匣中發。夙昔嘗許人，鏡成人已沒。如冰結圓器，類璧無絲發。形影終不臨，清光殊不歇。一感平生言，松枝樹秋月。
歎白髮
作者：韋應物（唐）

還同一葉落，對此孤鏡曉。絲縷乍難分，楊花複相繞。時役人易衰，吾年白猶少。
歲仗
作者：羅鄴（唐）

玉帛朝元萬國來，雞人曉唱五門開。春排北極迎仙馭，可憐四海車書共，重見蕭曹佐漢材。
牡丹
作者：羅鄴（唐）

落盡春紅始著花，花時比屋事豪奢。買栽池館恐無地，歌鐘滿座爭歡賞，肯信流年鬢有華。
長城
作者：羅鄴（唐）

當時無德禦乾坤，廣築徒勞萬古存。謾役生民防極塞，降虜至今猶自說，冤聲夜夜傍城根。
秋夕寄友人
作者：羅鄴（唐）

秋夕蒼茫一雁過，西風白露滿宮莎。昨來京洛逢歸客，想君懷抱哀吟夜，銅雀臺前皓月多。
冬夕江上言事五首
作者：羅鄴（唐）

葉落才悲草又生，看看少壯是衰形。關中秋雨書難到，幾時拋得歸山去，松下看雲讀道經。喔喔晨雞滿樹霜，喧喧曉渡簇舟航。數星昨夜寒爐火，逢人舉止皆言命，至竟謀閑可勝忙。野堂吟罷獨行行，點水微微凍不鳴。十裡溪山新雪後，日苦幾多心下見，那堪歲晏又無成。僻居多與懶相宜，吟擁寒爐過臘時。風柳欲生陽面葉，賴有陶情一尊酒，愁中相向展愁眉。一帶長溪淥浸門，數聲幽鳥啄雲根。松亭盡日唯空坐，難得儒翁共討論。
春日宿崇賢裡
作者：羅鄴（唐）

柳暗榆飛春日深，水邊門巷獨來尋。舊山共是經年別，勞歌莫問秋風計，恐起江河垂釣心。
徵人
作者：羅鄴（唐）

青樓一別戍金微，力盡秋來破虜圍。錦字莫辭連夜織，唯有夢魂南去日，故鄉山水路依稀。
鶯
作者：羅鄴（唐）

暖辭雲穀背殘陽，飛下東風翅漸長。卻笑金籠是羈絆，何事離人不堪聽，灞橋斜日嫋垂楊。
槐花
作者：羅鄴（唐）

行宮門外陌銅駝，兩畔分栽此最多。欲到清秋近時節，愁殺江湖隨計者，年年為爾剩奔波。
自蜀入關
作者：羅鄴（唐）

文戰連輸未息機，束書攜劍定前非。近來從聽事難得，斜陽驛路西風緊，遙指人煙宿翠微。
上陽宮
作者：羅鄴（唐）

春半上陽花滿樓，太平天子昔巡遊。千門雖對嵩山在，翠華卻自登仙去，腸斷宮娥望不休。
舊侯家
作者：羅鄴（唐）

臺閣層層倚半空，繞軒澄碧禦溝通。金鈿座上歌春酒，人間若算無榮辱，卻是扁舟一釣翁。
宿武安山有懷
作者：羅鄴（唐）

野店暮來山畔逢，寒蕪漠漠露華濃。窗間燈在犬驚吠，離心卻羨南飛翼，獨過吳江更數重。
謁甯祠
作者：羅鄴（唐）

春生溪嶺雪初開，下馬雲亭酹一杯。好是精靈偏有感，盡室唯求多降福，新年歸去便風催。
經故洛城
作者：羅鄴（唐）

一片危牆勢恐人，牆邊日日走蹄輪。築時驅盡千夫力，那堪又向荒城過，錦雉驚飛麥隴春。
老將
作者：羅鄴（唐）

百戰辛勤歸帝鄉，南班班裡最南行。弓欺猿臂秋無力，年年宿衛天顏近，曾把功勳奏建章。
曲江春望
作者：羅鄴（唐）

故國東歸澤國遙，曲江晴望憶漁樵。都緣北闕春先到，雖然未得陪鴛鴦，亦酹金觴祝帝堯。
帝裡
作者：羅鄴（唐）

喧喧蹄轂走紅塵，南北東西暮與晨。謾道青雲難得路，只合詠歌來大國，況逢文景化惟新。
新安城
作者：羅鄴（唐）

若算防邊久遠名，新安豈更勝長城。謾興他役悲荒壘，但將死節酬堯禹，版築無勞寇已平。
自遣
作者：羅鄴（唐）

四十年來詩酒徒，一生緣興滯江湖。不愁世上無人識，焚魚酌醴醉堯代，吟向席門聊自娛。
流水
作者：羅鄴（唐）

漾漾悠悠幾派分，中浮短艇與鷗群。天街帶雨淹芳草，隋家柳畔偏堪恨，東入長淮日又曛。
送張逸人
作者：羅鄴（唐）

自說歸山人事賒，素琴丹灶是生涯。床頭殘藥鼠偷盡，遙知此去應稀出，獨臥晴窗夢曉霞。
春晚渡河有懷
作者：羅鄴（唐）

煙收綠野遠連空，戍壘依稀入望中。萬裡山河星拱北，鄉思正多羈思苦，不須回首問漁翁。
春望梁石頭城
作者：羅鄴（唐）

柳碧桑黃破國春，殘陽微雨望歸人。江山不改興亡地，六朝無限悲愁事，欲下荒城回首頻。
早發宜陵即事
作者：羅鄴（唐）

霜白山村月落時，一聲雞後又登岐。居人猶自掩關在，青萍委匣休哮吼，未有恩仇擬報誰。
鴛鴦
作者：羅鄴（唐）

紅閑碧霽瑞煙開，錦翅雙飛去又回。一種鳥憐名字好，相對若教春女見，便須攜向鳳凰臺。
春閨
作者：羅鄴（唐）

愁坐蘭閨日過遲，捲簾巢燕羨雙飛。管絃樓上春應在，梨花滿院東風急，惆悵無言倚錦機。
贈東川梓桐縣韋德孫長官
作者：羅鄴（唐）

前代高門今宰邑，懷才重義古來無。笙歌厭聽吟清句，何年期拜朱幡貴，馬上論詩在九衢。
題水簾洞
作者：羅鄴（唐）

亂泉飛下翠屏中，名共真珠巧綴同。一片長垂今與古，每向暑天來往見，疑將仙子隔房櫳。
野花
作者：羅鄴（唐）

拂露叢開血色殷，枉無名字對空山。時逢舞蝶尋香至，結根畢竟輸桃李，長近都城紫陌間。
蘆花
作者：羅鄴（唐）

如練如霜幹複輕，西風處處拂江城。長垂釣叟看不足，最宜群鷺斜陽裡，閑捕纖鱗傍爾行。
山陽貽友人
作者：羅鄴（唐）

性僻多將雲水便，山陽酒病動經年。行遲暖陌花攔馬，結茅更莫期深隱，聲價如今滿日邊。
長安惜春
作者：羅鄴（唐）

千門共惜放春回，半鎖樓臺半複開。公子不能留落日，畢竟思量何足歎，明年時節又還來。
謝友人遺華陽巾
作者：羅鄴（唐）

剪露裁煙勝角冠，來從玉洞五雲端。醉宜薤葉欹斜影，真仙首飾勞相寄，塵土翻慚戴去難。
早梅
作者：羅鄴（唐）

綴雪枝條似有情，淩寒澹注笑妝成。凍香飄處宜春早，滿園桃李雖堪賞，要且東風晚始生。
留題張逸人草堂
作者：羅鄴（唐）

長懸青紫與芳枝，塵路無因免別離。馬上多於在家日，卻羨高人此中老，軒車過盡不知誰。
鐘陵崔大夫罷鎮攀隨再經匡廬寺宿
作者：羅鄴（唐）

一拋文戰學從公，兩逐旌旗宿梵宮。酒醒月移窗影畔，明發不堪山下路，幾程愁雨又愁風。
留獻彭門郭常侍
作者：羅鄴（唐）

受得彭門擁信旗，一家將謂免羈離。到來門館空歸去，到頭忍恥求名是，須向青雲覓路岐。
洛水
作者：羅鄴（唐）

一道潺湲濺暖莎，年年惆悵是春過。莫言行路聽如此，縱然滿眼添歸思，未把漁竿奈爾何。
聞杜鵑
作者：羅鄴（唐）

花時一宿碧山前，明月東風叫杜鵑。孤館覺來聽夜半，爭得蒼蒼知有恨，汝身成鶴我成仙。
趁職單於留別闕下知己
作者：羅鄴（唐）

職忝翩翩逐建牙，笈隨徵騎入胡沙。定將千里書憑雁，逢秋不擬同張翰，為憶鱸魚卻歎嗟。
落第書懷寄友人
作者：羅鄴（唐）

清世誰能便陸沈，相逢休作憶山吟。若教仙桂在平地，且安懷抱莫惆悵，瑤瑟調高尊酒深。
鸚鵡詠
作者：羅鄴（唐）

玉檻瑤軒任所依，東風休憶嶺頭歸。金籠共惜好毛羽，乘時得路何須貴，燕雀鸞凰各有機。
題滄浪峽
作者：羅鄴（唐）

門向紅塵日日開，入門襟袖遠塵埃。暗香惹步澗花發，可憐嚴子持竿處，雲水終年鎖綠苔。
白角簟
作者：羅鄴（唐）

疊玉駢珪巧思長，露華煙魄讓清光。休搖雉尾當三伏，杜陵他日重歸去，偏稱醉眠松桂堂。
秋日懷江上友人
作者：羅鄴（唐）

行子豈知煙水勞，西風獨自泛徵艘。酒醒孤館秋簾卷，去年今日逢君處，雁下蘆花猿正號。
題笙
作者：羅鄴（唐）

筠管參差排鳳翅，月堂淒切勝龍吟。最宜輕動纖纖玉，好將宮徵陪歌扇，莫遣新聲鄭衛侵。
下第
作者：羅鄴（唐）

謾把青春酒一杯，愁襟未信酒能開。江邊依舊空歸去，此時惆悵便堪老，何用人間歲月催。
秋晚
作者：羅鄴（唐）

殘星殘月一聲鐘，穀際巖隈爽氣濃。不向碧臺驚醉夢，閒步幽林與苔徑，漸移棲鳥及鳴蛩。
長安春夕旅懷
作者：羅鄴（唐）

幾年棲旅寄西秦，不識花枝醉過春。短艇閑思五湖浪，忽向太平時節過，一竿持去老遺民。
洛陽春望
作者：羅鄴（唐）

洛陽春霽絕塵埃，嵩少煙嵐畫障開。草色花光惹襟袖，愁上中橋橋上望，碧波東去夕陽催。
惜春
作者：羅鄴（唐）

燕歸巢後即離群，吟倚東風恨日曛。一別一年方見我，獨坐南樓正惆悵，柳塘花絮更紛紛。
冬日旅懷
作者：羅鄴（唐）

烏焰才沈桂魄生，霜階擁褐暫吟行。閑思江市白醪滿，幾多悵望無窮事，空畫爐灰坐到明。
春夕寄友人時有與歌者南北
作者：羅鄴（唐）

芳徑春歸花半開，碧山波暖雁初回。滿樓月色還依舊，中宵吟罷正惆悵，從此蘭堂鎖綠苔。
春夜赤水驛旅懷
作者：羅鄴（唐）

一星殘燭照離堂，失計遊心歸渺茫。不自尋思無道路，卻羨去年買山侶，月斜漁艇倚瀟湘。
春山山館旅懷
作者：羅鄴（唐）

山館吟餘山月斜，東風搖曳拂窗華。豈知驅馬無閑日，燈前結束又前去，曉出石林啼亂鴉。
秋夕旅懷
作者：羅鄴（唐）

階前月色與蛩聲，階上愁人坐複行。秦穀入霜空有夢，不似扁舟釣魚者，免將心事算浮榮。
春過白遙嶺
作者：羅鄴（唐）

鳥道穿雲望峽遙，羸蹄經宿在岧嶢。到來山下春將半，未知遇此悽惶者，泣向東風鬢欲凋。
別夜
作者：羅鄴（唐）

秋入江天河漢清，迢迢鐘漏出孤城。金波千里別來夜，人間誰有□□□，聚散自然惆悵生。
費拾遺書堂
作者：羅鄴（唐）

滿袖歸來天桂香，紫泥重降舊書堂。自憐葦帶同巢許，何人更肯追高躅，唯有樵童戲蘚床。
溪上春望
作者：羅鄴（唐）

無端溪上看蘭橈，又是東風斷柳條。雙鬢多於愁裡鑷，吟水詠山心未已，可能終不勝漁樵。
獻池州庾員外
作者：羅鄴（唐）

曾降瑤緘薦姓名，攀雲幾合到蓬瀛。須存彭壽千年在，琪花玉蔓應相笑，未得歌吟從酒行。
春風
作者：羅鄴（唐）

每歲東來助發生，舞空悠颺遍寰瀛。暗添芳草池塘色，如何一瑞車書日，吹取青雲道路平。
冬日寄獻庾員外
作者：羅鄴（唐）

曾謁仙宮最上仙，西風許醉桂花前。爭歡酒蟻浮金爵，卻思紫陌觥籌地，兔缺烏沈欲半年。
釣翁
作者：羅鄴（唐）

來往煙波非定居，生涯蓑褐外無餘。閑垂兩鬢任如鶴，行人誤話金張貴，笑指北邙丘與墟。
聞友人入越幕因以詩贈
作者：羅鄴（唐）

稽嶺春生酒凍銷，煙鬟紅袖恃嬌饒。岸邊叢雪晴香老，人間榮瘁真堪恨，坐想徵軒鬢欲凋。
東歸
作者：羅鄴（唐）

日日唯憂行役遲，東歸可是有家歸。都緣桂玉無門住，桃夭李豔清明近，惆悵當年意盡違。
入關
作者：羅鄴（唐）

古道槐花滿樹開，入關時節一蟬催。出門唯恐不先到，故園若有漁舟在，應掛雲帆早個回。
覽陳丕卷
作者：羅鄴（唐）

雪宮詞客燕宮遊，一軸煙花象外搜。謾把蜀紋當晝展，從北南歸明月夜，嶺猿灘鳥更悠悠。
巴南旅舍言懷
作者：羅鄴（唐）

萬浪千巖首未回，無憀相倚上高臺。家山如畫不歸去，後時若有青雲望，何事偏教羽翼摧。
登淩歊臺
作者：羅鄴（唐）

高臺今日竟長閑，因想興亡自慘顏。四海已歸新雨露，好是輪蹄來往便，誰人不向此躋攀。
僕射陂晚望
作者：羅鄴（唐）

離人到此倍堪傷，陂水蘆花似故鄉。身事未知何日了，卻羨無愁是沙鳥，雙雙相趁下斜陽。
芳草
作者：羅鄴（唐）

廢苑牆南殘雨中，似袍顏色正蒙茸。微香暗惹遊人步，年年縱有春風便，馬跡車輪一萬重。
秋日留題蔣亭
作者：羅鄴（唐）

西風才起一蟬鳴，便算關河馬上程。碧浪鷁舟從此別，回首橫塘更東望，露荷煙菊倍傷情。
早發
作者：羅鄴（唐）

一點燈殘魯酒醒，已攜孤劍事離程。愁看飛雪聞雞唱，此中來往本迢遞，況是驅羸客塞城。
雁二首
作者：羅鄴（唐）

暮天新雁起汀洲，紅蓼花開水國愁。想得故園今夜月，幾人相憶在江樓。早背胡霜過戍樓，又隨寒日下汀洲。江南江北多離別，忍報年年兩地愁。
螢二首
作者：羅鄴（唐）

水殿清風玉戶開，飛光千點去還來。無風無月長門夜，偏到階前點綠苔。裴回無燭冷無煙，秋徑莎庭入夜天。休向書窗來照字，近來紅蠟滿歌筵。
看花
作者：羅鄴（唐）

花開只恐看來遲，及到愁如未看時。家在楚鄉身在蜀，一年春色負歸期。
柳絮
作者：羅鄴（唐）

處處東風撲晚陽，輕輕醉粉落無香。就中堪恨隋堤上，曾惹龍舟舞鳳凰。
雲
作者：羅鄴（唐）

紛紛靄靄遍江湖，得路為霖豈合無。莫使悠颺只如此，帝鄉還更暖蒼梧。
芳草
作者：羅鄴（唐）

曲江岸上天街裡，兩地縱生車馬多。不似萋萋南浦見，晚來煙雨半相和。
出都門
作者：羅鄴（唐）

青門春色一花開，長到花時把酒杯。自覺無家似潮水，不知歸處去還來。
宮中二首
作者：羅鄴（唐）

芳草長含玉輦塵，君王遊幸此中頻。今朝別有承恩處，鸚鵡飛來說似人。雖然自小屬梨園，不識先皇玉殿門。還是當時歌舞曲，今來何處最承恩。
河湟
作者：羅鄴（唐）

河湟何計絕烽煙，免使徵人更戍邊。盡放農桑無一事，遣教知有太平年。
聞子規
作者：羅鄴（唐）

蜀魄千年尚怨誰，聲聲啼血向花枝。滿山明月東風夜，正是愁人不寐時。
望仙
作者：羅鄴（唐）

千金壘土望三山，雲鶴無蹤羽衛還。若說神仙求便得，茂陵何事在人間。
放鷓鴣
作者：羅鄴（唐）

好傍青山與碧溪，刺桐毛竹待雙棲。花時遷客傷離別，莫向相思樹上啼。
驪山
作者：羅鄴（唐）

風搖巖桂露聞香，白鹿驚時出繞牆。不向驪山鎖宮殿，可知仙去是明皇。
梅花
作者：羅鄴（唐）

繁如瑞雪壓枝開，越嶺吳溪免用栽。卻是五侯家未識，春風不放過江來。
雞冠花
作者：羅鄴（唐）

一枝穠豔對秋光，露滴風搖倚砌傍。曉景乍看何處似，謝家新染紫羅裳。
汴河
作者：羅鄴（唐）

煬帝開河鬼亦悲，生民不獨力空疲。至今嗚咽東流水，似向清平怨昔時。
渡江有感
作者：羅鄴（唐）

岸落殘紅錦雉飛，渡江船上夕陽微。一枝猶負平生意，歸去何曾勝不歸。
題終南山僧堂
作者：羅鄴（唐）

九衢終日見南山，名利何人肯掩關。唯有吾師達真理，坐看霜樹老雲間。
大散嶺
作者：羅鄴（唐）

過往長逢日色稀，雪花如掌撲行衣。嶺頭卻望人來處，特地身疑是鳥飛。
嘉陵江
作者：羅鄴（唐）

嘉陵南岸雨初收，江似秋嵐不煞流。此地終朝有行客，無人一為棹扁舟。
早行
作者：羅鄴（唐）

雨灑江聲風又吹，扁舟正與睡相宜。無端戍鼓催前去，別卻青山向曉時。
黃河曉渡
作者：羅鄴（唐）

大河平野正窮秋，羸馬羸僮古渡頭。昨夜蓮花峰下月，隔簾相伴到明愁。
溫泉
作者：羅鄴（唐）

一條春水漱莓苔，幾繞玄宗浴殿回。此水貴妃曾照影，不堪流入舊宮來。
秋怨
作者：羅鄴（唐）

夢斷南窗啼曉烏，新霜昨夜下庭梧。不知簾外如珪月，還照邊城到曉無。
歎別
作者：羅鄴（唐）

北來南去幾時休，人在光陰似箭流。直待江山盡無路，始因拋得別離愁。
送春
作者：羅鄴（唐）

欲別東風剩黯然，亦知春去有明年。世間爭那人先老，更對殘花一醉眠。
蠟燭
作者：羅鄴（唐）

暖香紅焰一時燃，緹幕初垂月落天。堪恨蘭堂別離夜，如珠似淚滴樽前。
陳宮
作者：羅鄴（唐）

白玉尊前紫桂香，迎春閣上燕雙雙。陳王半醉貴妃舞，不覺隋兵夜渡江。
水簾
作者：羅鄴（唐）

萬點飛泉下白雲，似簾懸處望疑真。若將此水為霖雨，更勝長垂隔路塵。
賞春
作者：羅鄴（唐）

芳草和煙暖更青，閑門要路一時生。年年點檢人間事，唯有春風不世情。
歎平泉
作者：羅鄴（唐）

生前幾到此亭臺，尋歎投荒去不回。若遣春風會人意，花枝盡合向南開。
長安春雨
作者：羅鄴（唐）

兼風颯颯灑皇州，能滯輕寒阻勝遊。半夜五侯池館裡，美人驚起為花愁。
駕蜀回
作者：羅鄴（唐）

上皇西幸卻歸秦，花木依然滿禁春。唯有貴妃歌舞地，月明空殿鎖香塵。
吳王古宮井二首
作者：羅鄴（唐）

古宮荒井曾平後，見說耕人又鑿開。拾得玉釵鐫敕字，當時恩澤賜誰來。含青薜荔隨金甃，碧砌磷磷生綠苔。莫言數尺無波水，曾與如花並照來。
江帆
作者：羅鄴（唐）

別離不獨恨蹄輪，渡口風帆發更頻。何處青樓方憑檻，半江斜日認歸人。
為人感贈
作者：羅鄴（唐）

歌舞從來最得名，如今老寄洛陽城。當時醉送龍驤曲，留與誰家唱月明。
春江恨別
作者：羅鄴（唐）

望斷長川一葉舟，可堪歸路更沿流。重來別處無人見，芳草斜陽滿渡頭。
歎流水二首
作者：羅鄴（唐）

人間莫謾惜花落，花落明年依舊開。卻最堪悲是流水，便同人事去無回。龍躍虯蟠旋作潭，繞紅濺綠下東南。春風散入侯家去，漱齒花前酒半酣。
落第東歸
作者：羅鄴（唐）

年年春色獨懷羞，強向東歸懶舉頭。莫道還家便容易，人間多少事堪愁。
鏡
作者：羅鄴（唐）

昔歲相知別有情，幾回磨拭始將行。如今老去愁無限，抱向閑窗卻怕明。
南行
作者：羅鄴（唐）

臘晴江暖鸊鵜飛，梅雪香黏越女衣。魚市酒村相識遍，短船歌月醉方歸。
公子行
作者：羅鄴（唐）

金鞍玉勒照花明，過後春風特地生。半醉五侯門裡出，月高猶在禁街行。
春日偶題城南韋曲
作者：羅鄴（唐）

韋曲城南錦繡堆，千金不惜買花栽。誰知豪貴多羈束，落盡春紅不見來。
上東川顧尚書
作者：羅鄴（唐）

輕財重義真公子，長策沈機繼武侯。龍節坐持兵十萬，可憐三蜀盡無憂。
過王浚墓
作者：羅鄴（唐）

埋骨千年近路塵，路傍碑號晉將軍。當時若使無功業，早個耕桑到此墳。